എങ്ങനെ സമരം നടത്തണമെന്ന് ഞങ്ങളെ പഠിപ്പിക്കേണ്ട, സിപിഎമ്മിന്റെ സമരത്തിലേക്കാണ് വന്നതെങ്കില് ജോജുവിന്റെ അനുശോചനം നടത്തേണ്ടി വന്നേനെയെന്ന് പ്രതിപക്ഷ നേതാവ് തിരുവനന്തപുരം: നടന് ജോജു ജോര്ജ് വിഷയത്തില് സഭയില് ഭരണപ്രതിപക്ഷ വാഗ്വാദം. എങ്ങനെ സമരം നടത്തണമെന്ന് തങ്ങളെ ആരും പഠിപ്പിക്കേണ്ടെന്ന് പ്രതിപക്ഷ നേതാവ് സഭയില് മറുപടി നല്കി. ജോജുവിനെതിരായ കോണ്ഗ്രസ് പ്രവര്ത്തകരുടെ അതിക്രമത്തെ കുറിച്ച് ധനമന്ത്രിയില് സഭയില് ഉന്നയിച്ചപ്പോഴായിരുന്നു വിഡി സതീശന്റെ പ്രതികരണം. കൊച്ചിയിലെ സമരം എന്തിനെന്ന് ജനം വിലയിരുത്തട്ടെ. ജോജുവിെന മര്ദിച്ചിട്ടില്ല. മദ്യപിച്ചിട്ടുണ്ടെന്ന് ആദ്യം പറഞ്ഞത് പൊലീസാണ്. സിപിഎമ്മിന്റെ സമരത്തിലേക്കാണ് വന്നതെങ്കില് അനുശോചനം നടത്തേണ്ടിവന്നേനെയെന്നും സതീശന് പറഞ്ഞു. ഇന്ധനവില കൂട്ടുമ്ബോഴുള്ള അധിക വരുമാനം സബ്സിഡിയായി നല്കണം. മീന്പിടിത്ത ബോട്ടുകള്, ഓട്ടോ, ടാക്സി എന്നിവയ്ക്കും ഇളവ് നല്കണമെന്നും പ്രതിപക്ഷനേതാവ് ആവശ്യപ്പെട്ടു. ഇന്ധന വില വര്ധന സഭ നിര്ത്തിവെച്ച് ചര്ച്ച ചെയ്യാത്തതില് പ്രതിഷേധിച്ച് പ്രതിപക്ഷം സഭയില്നിന്ന് ഇറങ്ങിപ്പോയി.